Document ID: 32003L0028

Direktiva Komisije 2003/28/ES
z dne 7. aprila 2003
o četrti prilagoditvi Direktive Sveta 94/55/ES o približevanju zakonodaje držav članic glede prevoza nevarnega blaga po cesti tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 94/55/ES z dne 21. novembra 1994 o približevanju zakonodaje držav članic glede prevoza nevarnega blaga po cesti [1], kakor je bila nazadnje spremenjena z Direktivo Komisije 2001/7/ES [2], in zlasti člena 8 Direktive,
ob upoštevanju naslednjega:
(1) Prilogi A in B k Direktivi 94/55/ES se sklicujeta na Prilogi A in B Evropskega sporazuma o mednarodnem prevozu nevarnega blaga po cesti, splošno znanega kot ADR, kakor velja od 1. julija 2001.
(2) ADR se ažurira vsaki dve leti. Zato bo spremenjena različica začela veljati 1. januarja 2003 s prehodnim obdobjem do 30. junija 2003.
(3) Priloga C vsebuje napotila na obrobne številke, ki morajo postati točke.
(4) Zato je treba spremeniti Priloge k Direktivi 94/55/ES.
(5) Ukrepi, predvideni s to direktivo, so v skladu z mnenjem Odbora za prevoz nevarnega blaga -
SPREJELA NASLEDNJO DIREKTIVO:
Člen 1
Priloge k Direktivi 94/55/ES se spremenijo:
1. Priloga A se nadomesti:
"PRILOGA A
Določbe Priloge A k Evropskemu sporazumu o mednarodnem prevozu nevarnega blaga po cesti (ADR), kakor velja od 1. januarja 2003, pri čemer se "pogodbenica" nadomesti z "država članica".
Besedilo sprememb različice Priloge A k ADR iz leta 2003 bo objavljeno takoj, ko bo na voljo v vseh uradnih jezikih Skupnosti.
"2. Priloga B se nadomesti:
"PRILOGA B
Določbe Priloge B k Evropskemu sporazumu o mednarodnem prevozu nevarnega blaga po cesti (ADR), kakor velja od 1. januarja 2003, pri čemer se "pogodbenica" nadomesti z "država članica".
Besedilo sprememb različice Priloge B k ADR iz leta 2003 bo objavljeno takoj, ko bo na voljo v vseh uradnih jezikih Skupnosti.
"3. Priloga C se spremeni v skladu s Prilogo C k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 2003. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 7. aprila 2003

Labels: 7
8
15